ગુજરાતી નાટક-ઇન્ડસ્ટ્રીમાં વેંતઊંચું નામ ધરાવતા લેખક-દિગ્દર્શક કાંતિ મડિયાના જ એક નાટક પરથી પ્રેરણા લઈને બનાવવામાં આવેલા ‘તમસ’નું દિગ્દર્શન નિમેશ દિલીપરાયે કર્યું છે તો નાટકનાં મુખ્ય પાત્રોમાં લિમેશ ફણસે, નિહાર ઠક્કર, ઉમેશ જંગમ, ર્કેવી ઉદાણી અને અમિ ત્રિવેદી છે. નાટકનું બૅકડ્રૉપ ૧૯૭૦નું પસંદ કરવામાં આવ્યું છે. એક ઘર છે અને એ ઘરમાં એક ઢીંગલી, એક ડેડ-બૉડી અને ત્રણ અજાણ્યા શખ્સો એકસાથે ભેગાં થઈ જાય છે. આ જે ત્રણ અજાણ્યા શખ્સો છે એમાં એક ઇન્સ્પેક્ટર છે, એક જોઈ ન શકતી મહિલા અને એક ફોટોગ્રાફર છે. અનાયાસ સૌ ભેગાં થયાં છે અને હવે ખૂનનો આરોપ કોઈ એક પર આવીને ઊભો રહે છે, જેનાથી બચવાનું છે.